b'\n_START_ARTICLE_\nLietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro Sodininkyst\xc4\x97s ir dar\xc5\xbeininkyst\xc4\x97s institutas\n_START_SECTION_\nIstorija\n_START_PARAGRAPH_\n1938 m. gegu\xc5\xbe\xc4\x97s 1 d. Dotnuvoje buvo \xc4\xafkurta Sodininkyst\xc4\x97s ir dar\xc5\xbeininkyst\xc4\x97s bandym\xc5\xb3 stotis._NEWLINE_1940 m. stotis buvo perkelta \xc4\xaf Vyt\xc4\x97nus (Kauno raj.), kur \xc4\xafsik\xc5\xabr\xc4\x97 nacionalizuotame Vyt\xc4\x97n\xc5\xb3 dvare. 1961 m. prad\xc4\x97ta kelti \xc4\xaf nauj\xc4\x85 baz\xc4\x99 Babtuose (Kauno raj.). 1969 m. pastatytas bandym\xc5\xb3 stoties administracinis pastatas, \xc4\xaf Babtus perkelti visi padariniai. 1987 m. vasario 26 d. bandym\xc5\xb3 stotis reorganizuota \xc4\xaf Lietuvos vaisi\xc5\xb3 ir dar\xc5\xbeovi\xc5\xb3 mokslinio tyrimo institut\xc4\x85. Tuo metu dirbo 63 mokslo darbuotojai. 1990 m. patikslintas instituto pavadinimas \xe2\x80\x93 Lietuvos sodininkyst\xc4\x97s ir dar\xc5\xbeininkyst\xc4\x97s institutas._NEWLINE_1992 m. sausio 28 d. institutui patvirtintas Valstybinio instituto statusas. Institutas tapo pavaldus Lietuvos Respublikos \xc5\xa1vietimo ir mokslo ministerijai. Institutas nuo 1983 m. leid\xc5\xbeia t\xc4\x99stin\xc4\xaf leidin\xc4\xaf \xe2\x80\x9eSodininkyst\xc4\x97 ir dar\xc5\xbeininkyst\xc4\x97\xe2\x80\x9c._NEWLINE_Lietuvos sodininkyst\xc4\x97s ir dar\xc5\xbeininkyst\xc4\x97s institutas turi 2 skyrius (Sodo augal\xc5\xb3 genetikos ir biotechnologijos, Sodininkyst\xc4\x97s technologij\xc5\xb3), 2 sektorius (Dar\xc5\xbeovi\xc5\xb3 selekcijos, Dar\xc5\xbeininkyst\xc4\x97s technologij\xc5\xb3), 3 laboratorijas (Augal\xc5\xb3 apsaugos, Augal\xc5\xb3 fiziologijos, Biochemijos ir technologijos), informacin\xc4\x99 grup\xc4\x99, 396 ha eksperimentini\xc5\xb3 sod\xc5\xb3 ir dar\xc5\xbe\xc5\xb3, bandym\xc5\xb3 \xc5\xa1iltnami\xc5\xb3 bei medelyn\xc4\x85. Yra biblioteka. Institute veikia 2 asociacijos: Lietuvos verslini\xc5\xb3 sod\xc5\xb3 asociacija \xe2\x80\x9eVaisiai ir uogos\xe2\x80\x9c (nuo 2001 m.) ir Lietuvos dar\xc5\xbeovi\xc5\xb3 augintoj\xc5\xb3 asociacija (nuo 1998 m.).'